Съобщение за план/програма: Изменение на Подробен устройствен план /ИПУП/ - план за регулация и застрояване /ПРЗ/ за поземлен имот с идентификатор 18589.501.1726 по кадастралната карта и кадастралните регистри на с. Гецово, общ. Разград, за който е отреден Парцел I, кв. 29, за образуване на нов урегулиран поземлен имот с установено предназначение – „За производствено-складови дейности и фотоволтаична централа“   
СЪОБЩЕНИЕ 
по чл. 8, ал. 4 на Наредбата за условията и реда за извършване на ЕО
Внесеният от възложителя “Кулаксъз” ЕООД ИПУП - ПРЗ за поземлен имот с идентификатор 18589.501.1726 по кадастралната карта и кадастралните регистри на с. Гецово, общ. Разград, за който е отреден Парцел I, кв. 29, за образуване на нов урегулиран поземлен имот с установено предназначение – „За производствено-складови дейности и фотоволтаична централа“, попада в приложното поле на чл. 2, ал. 2, т. 4 от Наредбата за условията и реда за извършване на екологична оценка на планове и програми /Наредбата за ЕО/ и подлежи на процедура за преценяване на необходимостта от извършване на екологична оценка /ЕО/, предвид, че: 
· Според предвижданията на Общия устройствен план на Община Разград, разглежданият имот попада в територия с трайно предназначение за „Жилищни функции“;
· Необходимо е да се оценят въздействията с кумулативен ефект, т.к. за съседни имоти (18589.501.1725, 18589.501.1695 и 18589.501.1696) в РИОСВ-Русе са заявени сходни планове за застрояване.

Представеното проектно предложение за ИПУП - ПРЗ е изготвено на основание Заповед за допускане № 2001-95-(2) от 14.12.2023 г. на кмета на Община Разград и предвижда:

1.
Изместване в северна посока на вътрешна улица, между ОТ 181 и ОТ 182, с цел да съвпаднат имотните граници; 

2.
Нов план за застрояване с определяне на ограничителни линии за застрояване за поземлен имот с идентификатор 18589.501.1726 по кадастралната карта и кадастралните регистри на с. Гецово, за който е отреден Парцел I, кв. 29. Имотът не е застроен. Към момента, теренът представлява урбанизирана територия и е с начин на трайно ползване „За стопански двор“;

3.
Образува се нов урегулиран поземлен имот /УПИ/ I-1726 с установено предназначение – „За производствено-складови дейности и фотоволтаична централа“. По трайно предназначение, територията е отредена за жилищни функции;

4.
Устройствената зона се променя в разновидност „Предимно производствена /Пп/“ по нормативите съгласно чл. 25 от Наредба № 7/22.12.2003 г. за правила и нормативи за устройство на отделните видове територии и устройствени зони.
             Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони, следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме, с писмо на РИОСВ – Русе с изх. № АО-1035-/1/-11.03.2024 г. 
